Vroclav

**Vroclav** (**,**  , po česky a historicky po slovensky *Vratislav*, ) je mesto v juhozápadnom Poľsku na rieke Odra, hlavné mesto Dolnosliezskeho vojvodstva. Mesto patrilo do Hanzy. Má 673 743 obyvateľov (2023) a rozlohu . 

Má početné architektonické pamiatky, priemysel dopravných strojov (vagóny), elektrotechnický, chemický a potravinársky a univerzity (napr. Vroclavskú univerzitu, Technickú univerzitu, Ekonomickú univerzitu). 

Vroclav bol hostiteľským mestom ME vo futbale 2012 a hostil aj MS vo volejbale mužov 2014. V roku 2016 bol európskym hlavným mestom kultúry a o rok neskôr sa tu konali Svetové hry. 

## Dejiny
Najprv je známe ako osada na jantárovej ceste. Založenie mesta sa datuje na roky 915 – 921. V 9. storočí bol hradiskom slovanských Slezanov. V 10. storočí dočasne pod nadvládou Přemyslovcov (podľa legiend mesto založilo české knieža Vratislav I. pod názvom „Vratislavia“, odtiaľ aj český a slovenský názov „Vratislav“), no už okolo roku 990 znova pod poľskou správou. Roku 1000 tu bolo založené rímskokatolícke biskupstvo a bola postavená románska katedrála. V rokoch 1038 – 1054 opäť dočasne v českých rukách.

Od roku 1163 tu sídlili údelné sliezske kniežatá. Začiatkom 13. storočia sa Vroclav stal mestom a roku 1241 hlavným mestom Vratislavského kniežatstva. V rokoch 1327 – 1742 územie Svätej ríše rímskej (len 1469 – 1490 v rukách Mateja Korvína). Od 14. storočia obchodné stredisko, člen hanzy.

Od 1742 (Vratislavský mier) pruské územie (po roku 1871 nemecké), od roku 1945 pod poľskou mandátnou správou, po mierovej zmluve  "2+4" definitívne (právne) pripojené k Poľsku.

thumb|center|500px|Vroclav v sedemnástom storočí

## Šport
Najslávnejším športovým klubom v meste je futbalový klub Śląsk Wrocław. V meste je pravidelne organizovaný Vroclavský maratón.

## Osobnosti mesta
* Bartholomäus Stein (* 1477 – † 1520)
* Ján Jesenský-Jessenius (* 1566 – † 1621), slovenský lekár, politik, filozof a autor vedeckých spisov
* Angelus Silesius (* 1624 – † 1677), nemecký nadkonfesionálne-panteistický mystik, barokový básnik
* Daniel Speer (* 1636 – † 1707)
* Christian Wolff (* 1679 – † 1754), nemecký filozof a osvietenec
* Friedrich Daniel Ernst Schleiermacher (* 1768 – † 1834), nemecký filozof a protestantský teológ
* Carl Maria von Weber (* 1786 – † 1826), nemecký skladateľ romantickej opery, kritik, klavirista a dirigent
* Adolf Anderssen (* 1818 – † 1879), nemecký šachový majster
* Felix Hausdorff (* 1868 – † 1942), nemecký matematik
* Max Born (* 1882 – † 1970), nemecký fyzik, spoluobjaviteľ kvantovej mechaniky, nositeľ Nobelovej ceny za fyziku
* Edith Steinová (* 1891 – † 1942), nemecko-židovská filozofka, bosá karmelitánka, svätica a spolupatrónka Európy
* Manfred Albrecht von Richthofen (* 1892 – † 1918), nemecký stíhací pilot a najúspešnejší stíhač prvej svetovej vojny
* Hans Scharoun (* 1893 – † 1972), nemecký architekt
* Dietrich Bonhoeffer (* 1906 – † 1945), nemecký evanjelický teológ, etik, filozof a bojovník proti nacizmu
* Wanda Rutkiewiczová (* 1943 – † 1992), poľská horolezkyňa, alpinistka a himalájistka
* Rafał Wojaczek (* 1945 – † 1971), poľský básnik
* Tadeusz Różewicz, poľský básnik a dramatik

## Partnerské mestá
*  Breda, Holandsko
*  Drážďany, Nemecko
*  Guadalajara, Mexiko
*  Hradec Králové, Česko
*  Charlotte, USA
*  Kaunas, Litva
*  Ľvov, Ukrajina
*  Ramat Gan, Izrael
*  Toronto, Kanada
*  Wiesbaden, Nemecko

## Referencie

## Pozri aj
* Električková doprava vo Vroclave
* Sky Tower (Vroclav)
* Sliezsky dom

## Iné projekty

## Externé odkazy
* tripadvisor


Kategória:Mestá v Dolnosliezskom vojvodstve
Kategória:Hanza
Kategória:Sídla na Odre
Kategória:Univerzitné mestá v Poľsku